Diari Oficial de la Generalitat Valenciana


Sumari del DOGV 7034, del 29-05-2013 (2013/5338)

Notificació del laude emés per la Junta Arbitral de Transports d'Alacant. Expedient número 106/12-A .
-----------------------------------------------------------------------------------------------------

### Dades del document

Número de DOGV
:   7034

Data del DOGV
:   29-05-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/5338


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports d'Alacant. Expedient número 106/12-A . [2013/5338]  
Ramón Escrig Moreno, president de la Junta Arbitral de Transports d'Alacant, manifesta que, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Nictrans, SL, que s'ha dictat el laude en l'expedient indicat i no ha sigut possible notificar-lo per desconegut, parador ignorat o absència. Per tant, es notifica a través d'esta publicació. El contingut íntegre del laude és el que es ressenya a continuació:  
«Tribunal. President: Ramón Escrig Moreno. Vocals: Francisco Ortiz Gutiérrez, Miguel García Navarro. Secretària vocal: Carolina Casal Asensio. Parts: Reclamant: Transpayfer, SL, representada per Francisco Martos Vizcaíno. Reclamat: Nictrans, SL, que no compareix a l'acte de vista.   
A Alacant, a 18 d'abril de 2013, a les 11.00 hores els membres expressats al marge constituïxen la Junta Arbitral de Transports, amb l'assistència de les parts per a resoldre l'expedient 106/12-A. Se celebra la vista oral respecte a la reclamació següent: impagament de ports. Incompareixença del demandat. Concurs.  
  
Iniciada la vista oral pel president, es comprova la identitat de la part compareixent i la qualitat amb què intervé.   
S'informa que, davant de la reiterada impossibilitat de citació i notificació realitzada a través del servici de Correus, es va publicar per mitjà d'edictes a través del Diari Oficial de la Comunitat Valenciana número 6993, de data 28 de març de 2013.   
La Junta té coneixement, per informació facilitada per la demandant, que la mercantil reclamada es troba immersa en la tramitació d'un concurs voluntari abreviat, declarat per la Interlocutòria de 19 de febrer de 2013 del Jutjat Mercantil número 3 d'Alacant (Elx), actuacions 51/5690WJ.  
Concedida la paraula a la reclamant, deixa basada la reclamació en els antecedents de fet següents:  
1. Es ratifica en tots els motius de la demanda, manifesta que, com a conseqüència de les relacions comercials entre les parts, la reclamant va realitzar, per compte de la reclamada, diversos transports els itineraris dels quals estan perfectament ressenyats en les factures emeses a este efecte i que van ser adjuntades a la demanda, amb els CMR corresponents i les ordes de càrrega. Tots els transports realitzats, si bé es corresponen amb les factures que es detallaran a continuació, s'han agrupat en una sola demanda per qüestió d'economia processal. S'ha de tindre en compte, no obstant això, que, si bé la suma és de 30.670,01 euros, han de ser preses en compte de forma individual com a continuació s'allisten: factura número A1121024, de 15 d'agost de 2012, per l'import de 2.124,00 euros; factura número A111136, de 31 d'agost de 2011, per import de 354,00 euros; factura número A120798, de 30 de juny de 2012, per import de 2.832,00 euros; factura número A120983, de 31 de juliol de 2012, per import de 914,50 euros; factura número A120898, de 20 de juliol de 2012, per import de 2.714,00 euros; factura número A120984, de 31 de juliol de 2012, per import de 3.304,00 euros; factura número A121115, de 31 d'agost de 2012, per import de 177,00 euros; factura número A121116, de 31 d'agost de 2012, per import de 3.658,00 euros; factura número A121257, de 30 de setembre de 2012, per import de 2.904,00 euros; factura número A121258, de 30 de setembre de 2012, per import de 3.025,00 euros; factura número A121259, de 30 de setembre de 2012, per import de 2.904,00 euros; factura número A121297, de 20 d'octubre de 2012, per import de 3.267,00 euros; factura número A121298, de 20 d'octubre de 2012, per import de 72,60 euros, i factura número A121299, de 20 d'octubre de 2012, per import de 2.420,00 euros. Totes estes factures van ser tornades als venciments respectius.  
  
Realitzades diverses gestions de cobrament sense aconseguir-ho, s'interposa esta demanda, amb la sol·licitud que una vegada que siga reconegut el seu dret, es condemne la reclamada al pagament de la quantitat de 30.670,01 euros, més els gastos ocasionats per les devolucions de les factures presentades al cobrament, que ascendixen a 273,16 euros, que sumen un total de 30.943,17 euros.  
S'apliquen els fonaments jurídics següents:  
1. Quant a la competència territorial, referida als transports realitzats, diu l'article 31.1 del CMR: "per a tots els litigis a què puga donar lloc el transport regulat per este conveni, el demandant podrà triar, fora de les jurisdiccions dels països contractants, designades de comú acord per les parts del contracte, les jurisdiccions del país en el territori del qual: a) el demandat té la residència habitual, el domicili principal o una sucursal d'agència per mitjà de la qual ha sigut conclòs el contracte de transport, i b) està situat el lloc en què el transportista es va fer càrrec de la mercaderia o el lloc designat per a l'entrega; no es pot triar cap altra jurisdicció". En este mateix sentit, assenyalen la competència territorial de la Junta Arbitral els articles 6 i 7.2 del Reglament de la LOTT (Reial Decret 1211/90) referida al transport nacional.   
  
2. La submissió, a més d'estar pactada expressament en el document CMR, la determina, com que el contracte el subscriuen entre empreses nacionals, d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció feta per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: "es presumirà que hi ha l'acord de sotmetiment a l'arbitratge de les juntes sempre que la quantia de la controvèrsia no excedisca els 6.000,00 euros i que cap de les parts intervinents en el contracte no haja manifestat expressament a l'altra la voluntat en contra abans del moment en què s'inicie o haguera d'haver-se iniciat la realització del servici o activitat contractat".  
  
No consta en la documentació probatòria aportada que s'haja fet cap manifestació en el sentit d'excepció de la presumpció assenyalada, motiu que induïx la Junta Arbitral a aplicar la submissió de l'article 38, ja que, si haguera volgut pactar per a estos transports una submissió expressa diferent, s'havia de manifestar així en un moment anterior a l'execució del transport.  
3. La normativa nacional està complementada, quant als transports de caràcter internacional, pel Conveni de 19 de maig de 1956 a què es va adherir Espanya per l'Instrument del 12 de setembre de 1973 (Ministeri d'Assumptes Exteriors, BOE 109, 07.05.1974). Contracte de Transport Internacional de mercaderies per carretera (CMR), modificat pel Protocol de 5 de juliol de 1978, a què es va adherir Espanya per l'Instrument de 23 de setembre de 1982 (Direcció de l'Estat), publicat en el BOE número 203, de 18 de desembre de 1982, que establix per a qüestions de competència allò que regula l'article 31.1.a. No obstant això, i atés que el CMR no constituïx una regulació completa i sistemàtica dels transports de mercaderies per carretera, les seues llacunes s'han de completar acudint a les normes materials internes dels Estats, per la qual cosa, supletòriament, s'apliquen, si és el cas, el Codi de Comerç, la LOTT i el seu reglament i la resta de normes de procediment i generals.  
  
En este cas, es dóna la circumstància que la contractació es realitza per empreses que tenen la residència o establiment a Espanya, lloc en què es produïx la contractació per més que posteriorment la càrrega o descàrrega es produïsca en un país diferent.  
4. De les manifestacions realitzades en la vista, es deduïx que, efectivament, els ports que són reclamats en esta demanda i les factures dels quals hi consten adjuntes van ser realitzats, la qual cosa determina el dret al cobrament per part de la reclamant.  
5. Diu l'article 52.1 de la Llei 22/2003, de 9 de juliol, Concursal: «Els procediments arbitrals en tràmit al moment de la declaració de concurs es continuaran fins a la fermesa del laude, i s'apliquen les normes que conté l'article 40 de la Llei 38/2011, de 10 d'octubre, que modifica l'article 51.1 de la Llei 22/2003, assenyalada més amunt.  
Com que la demanda va ser presentada davant d'esta Junta Arbitral d'Alacant el 06.11.2012, la Junta resol, quant al reconeixement del dret de cobrament pel concepte assenyalat (ports realitzats), i en queda supeditada l'execució al que establix la Llei 38/2011, de 10 d'octubre, que modifica la Llei 22/2003, de 9, de juliol, Concursal, en l'article 42, que modifica els apartats 1 i 3 de l'article 55.  
Per tot això, valorades les declaracions manifestades en la vista i la resta dels documents que consten en l'expedient, després de les consideracions oportunes, la Junta, per unanimitat dels membres, dicta el laude següent:  
Estimar la demanda interposada per Transpayfer, SL, representada per Francisco Martos Vizcaíno, contra Nictrans, SL, ja que, dels fets relatats, els documents probatoris i les declaracions efectuades, s'establix que s'han realitzat els transports reclamats dins de les condicions contractuals acordades i se n'ha d'abonar l'import.   
  
Per tot això, Nictrans, SL, ha d'abonar a Transpayfer, SL, la quantitat de trenta mil nou-cents quaranta-tres euros amb dèsset cèntims (30.943,17 euros).   
Contra este laude es pot exercir l'acció d'anul·lació davant del Tribunal Superior de Justícia de la Comunitat Valenciana, en el termini dels dos mesos següents a la notificació, d'acord amb el que preveu els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència d'això, dins dels deu dies següents a la notificació del laude, se'n pot sol·licitar a esta Junta Arbitral la correcció, aclariment o complement, d'acord amb l'article 39 de la Llei d'Arbitratge, esmentada abans.  
Quan hagen transcorregut vint dies des de la notificació d'este laude a les parts, pot instar-se'n l'execució forçosa davant del Jutjat de 1a Instància d'Alacant, segons que establixen els articles 44 i 45 de la Llei 60/2003, de 23 de desembre, d'Arbitratge, i 548 de la Llei 1/2000, de 7 de gener, d'Enjudiciament Civil.»  
Els terminis mencionats dels recursos que conté el laude transcrit compten a partir de l'endemà de la publicació d'este edicte en el Diari Oficial de la Comunitat Valenciana.  
  
Alacant, 18 d'abril de 2013.- El president de la Junta Arbitral de Transports d'Alacant: Ramón Escrig Moreno.